**Príloha 3A**

**1. Všeobecné údaje**

**1.1.** **Vykonané prieskumy a rozbory**

Rekonštrukcia sprchových kútov je navrhnutá v objekte ŠD v  katastrálnom území Ružomberok na pozemku parcelné číslo C KN 5000 (druh zastavaná plocha a nádvorie, výmera 1071 m2), pričom pozemok parcelné číslo C KN 5001/1 (druh zastavaná plocha a nádvorie, výmera 416 m2) môže byť využitý ako zariadenie staveniska.

Pre vypracovanie projektovej dokumentácie pre ohlásenie drobnej stavby bola vykonaná obhliadka jestvujúceho ŠD Ruža vrátane zamerania skutkového stavu niektorých hygienických zariadení (kúpeľní so sprchovými vaničkami), ktoré budú riešené v rámci rekonštrukcie. Žiadne ďalšie prieskumy a rozbory neboli vykonané.

**1.2.** **Použité mapové a geodetické podklady**

Pre vypracovanie projektovej dokumentácie pre ohlásenie drobnej stavby bola použitá :

- kópia katastrálnej mapy v mierke 1:1000 - obec a katastrálne územie Ružomberok (vydal Okresný úrad Ružomberok,

katastrálny odbor),

- výpis z Listu vlastníctva č. 4842 – obec a katastrálne územie Ružomberok (vydal Okresný úrad Ružomberok,

katastrálny odbor).

Pevný výškový bod bol stanovený v úrovni jestvujúcej nášľapnej vrstvy podlahy 1.NP jestvujúceho študentského domova Ruža na relatívnej kóte ± 0,000. Úroveň upraveného terénu je na kóte – 0,500.

**1.3.** **Projektová dokumentácie pre ohlásenie drobnej stavby**

Projekt pre ohlásenie drobnej stavby je vypracovaný na základe investičného zámeru a investorom odsúhlaseného návrhu, pričom k vypracovaniu projektu bola použitá kópia katastrálnej mapy v mierke 1:1000 a výpis z Listu vlastníctva č. 4842.

Investičný zámer obsahoval požiadavku na rekonštrukciu sprchových kútov na štyroch nadzemných podlažiach ŠD Ruža v Ružomberku, ul. Plavisko súpisné č. 2155. Hlavným cieľom rekonštrukcie bola výmena plastových sprchových vaničiek za sprchový kút vytvorený zhotovením sokla so správnym napojením (vyspádovaním) sprchového žľabu na zvislý odpad, výmena keramických obkladov a dlažieb s protišmykovým povrchom, výmena umývadiel a niektorých záchodov , výmena sprchových a niektorých umývadlových batérií.

**2. Základné údaje o stavbe**

**2.1. Jestvujúci stav v riešených hygienických zariadeniach**

Urbanistické a dispozično-prevádzkové riešenie študentského domova Ruža ostáva nezmenené. Hlavný vstup do jestvujúceho objektu ŠD Ruža je z miestnej asfaltovej komunikácie zo západnej strany. Jestvujúce ubytovacie bunky (s dvomi, v menšom počte s jednou izbou) s hygienickým zariadením sa nachádzajú na 1. až 4. nadzemnom podlaží. Spolu sa jedná o 26 hygienických zariadení. Bližší popis je zrejmý z priloženej prehľadnej tabuľky.

|  |  |  |  |  |  |
| --- | --- | --- | --- | --- | --- |
| Podlažie | Relatívna  kóta | Svetlá výška (mm) | Počet riešených  kúpeľní | | Spolu |
| Typ A (2,73m2) | Typ B (2,81m2) |
| 1.NP | ± 0,000 | 3250 | 2 | - | 2 |
| 2.NP | + 3,650 | 2600 | 7 | 1 | 8 |
| 3.NP | + 6,650 | 2600 | 7 | 1 | 8 |
| 4.NP | + 9,650 | 2600 | 7 | 1 | 8 |
| Spolu |  | | 23 | 3 | 26 |

Steny hygienických zariadení sú murované hr. 100, 150 a 300 mm. Vstupné dvere (rozmerov 600/1970 mm) sú drevené, osadené do oceľovej zárubne. Povrchy stien a stropu tvorí keramický obklad a dlažba. Sprchová vanička je plastová (800/800 mm, alebo 900/900 mm) so sprchovou zástenou, umývadlo je zavesené na stene a záchod je kombi komplet. Jednotlivé zariaďovacie predmety sú napojené na rozvody vody a kanalizácie. V kúpeľni je aj menší doskový radiátor. Osvetlenie miestnosti je riešené stropným a nástenným svietidlom.

U plastových sprchových vaničiek čoraz častejšie dochádza k poškodeniu prasknutím a tým aj k znehodnoteniu celej vaničky. Pri používaní sprchových vaničiek taktiež dochádza k pomalému odtekaniu použitej vody, čo je spôsobené pravdepodobne nesprávnym sklonom napojenia vaničky na zvislý odpad. V značnom stave opotrebenia sú aj povrchy keramických obkladov a dlažieb, sanitárnych zariadení, sprchových a umývadlových batérií.

**2.2. Búracie práce v riešených hygienických zariadeniach**

Výpis búracích prác (typ kúpeľne A s plochou 2,73 m2 - 1.NP – kúpeľne s označením miestnosti 26 a 34, 2. až 4.NP – kúpeľne s označením miestností 14, 18, 22, 26, 30, 34 a 38 – spolu 23) :

- Demontáž dverného krídla rozmerov 600/1970 mm medzi predsieňou a kúpeľňou.

- Demontáž umývadlovej a sprchovej batérie.

- Demontáž umývadla, plastovej sprchovej vaničky s napojením na zvislý odpad, sprchovej zásteny a záchoda

kombi komplet.

- Demontáž doskového radiátora.

- Demontáž stropného a nástenného osvetľovacieho telesa.

- Vybúranie (zosekanie) keramického obkladu výšky 2400 mm.

- Zoškrabanie jestvujúcej maľovky stien a stropu.

- Prevedenie zásekov do jestvujúcej omietky stien a stropu.

- Vybúranie (zosekanie) keramickej dlažby, povrch sa zbaví prebytkového lepidla, prebrúsi a očistí sa.

Výpis búracích prác (typ kúpeľne B s plochou 2,81 m2 – 2. až 4.NP – kúpeľňa s označením miestnosti 9 – spolu 3) :

- Demontáž dverného krídla rozmerov 600/1970 mm medzi predsieňou a kúpeľňou.

- Dverné krídlo rozmerov 600/1970 mm medzi kúpeľňou a WC opatriť fóliou proti poškodeniu.

- Demontáž umývadlovej a sprchovej batérie.

- Demontáž umývadla, plastovej sprchovej vaničky s napojením na zvislý odpad, sprchovej zásteny a záchoda

kombi komplet.

- Demontáž doskového radiátora.

- Demontáž stropného a nástenného osvetľovacieho telesa.

- Vybúranie (zosekanie) keramického obkladu výšky 2400 mm.

- Zoškrabanie jestvujúcej maľovky stien a stropu.

- Prevedenie zásekov do jestvujúcej omietky stien a stropu.

- Vybúranie (zosekanie) keramickej dlažby, povrch sa zbaví prebytkového lepidla, prebrúsi a očistí sa.

**2.3. Navrhované práce v riešených hygienických zariadeniach**

Konštrukčné riešenie stavby ostáva nezmenené. Materiálové riešenie je navrhnuté z tradičných stavebných materiálov z dostupných miestnych zdrojov, pričom farebné odtiene (napr. keramického obkladu a dlažby) budú upresnené investorom (užívateľom) stavby.

Výpis navrhovaných prác (typ kúpeľne A s plochou 2,73 m2 - 1.NP – kúpeľne s označením miestnosti 26 a 34,

2. až 4.NP – kúpeľne s označením miestností 14, 18, 22, 26, 30, 34 a 38 – spolu 23) :

- Zhotovenie sokla sprchovacieho kúta z tvárnic YTONG hrúbky 100 mm, výšky 250 mm kotveného do jestvujúceho

muriva a stropnej konštrukcie kúpeľňového priestoru.

- Zhotovenie napojenia sprchového žľabu na zvislý odpad.

- Zhotovenie izolácie proti vode a vlhkosti a izolácie tepelnej.

- Zhotovenie povrchových úprav stien vrátane keramických obkladov výšky 2400 mm a stropov – S1,S2,S2´,S3,S3´.

- Zhotovenie podláh vrátane keramických dlažieb s protišmykovým povrchom – P1,P2.

- Zhotovenie náteru doskového radiátora.

- Zhotovenie malieb stien a stropov.

- Montáž doskového radiátora.

- Montáž sprchového tyčového držiaka závesu a sprchovej batérie.

- Montáž umývadla vrátane umývadlovej batérie a záchoda kombi komplet.

- Montáž stropného a nástenného osvetľovacieho telesa.

- Montáž dverného krídla rozmerov 600/1970 mm.

Výpis navrhovaných prác (typ kúpeľne B s plochou 2,81 m2 – 2. až 4.NP – kúpeľňa

s označením miestnosti 9 – spolu 3) :

- Zhotovenie sokla sprchovacieho kúta z tvárnic YTONG hrúbky 100 mm, výšky 250 mm kotveného do jestvujúceho

muriva a stropnej konštrukcie kúpeľňového priestoru.

- Zhotovenie napojenia sprchového žľabu na zvislý odpad.

- Zhotovenie izolácie proti vode a vlhkosti a izolácie tepelnej.

- Zhotovenie povrchových úprav stien vrátane keramických obkladov výšky 2400 mm a stropov – S1,S2´,S3,S3´.

- Zhotovenie podláh vrátane keramických dlažieb s protišmykovým povrchom – P1,P2.

- Zhotovenie náteru doskového radiátora.

- Zhotovenie malieb stien a stropov.

- Montáž doskového radiátora.

- Montáž sprchového tyčového držiaka závesu a sprchovej batérie.

- Montáž umývadla vrátane umývadlovej batérie a záchoda kombi komplet.

- Montáž stropného a nástenného osvetľovacieho telesa.

- Montáž dverného krídla rozmerov 600/1970 mm.

**3. Stavebno – technické riešenie**

**3.1. Výpis podláh P1, P2**

P1 – podlaha v kúpeľni (všetky riešené kúpeľne – spolu 26) :

- Protišmyková keramická dlažba hr. 10 mm lepená k podkladu.

- Pružná tesniaca stierka v dvoch vrstvách vytiahnutá aj na stenu do výšky minimálne 150 mm (napr. Flexdicht). Styk

podlahy a steny opatriť pružnou páskou (napr. Dichtbant 100 Special) medzi prvú a druhú vrstvu stierky.

- Nivelizačná hmota hr. 3-8 mm (napr. Niboplan S).

- Penetračný náter (napr. Nibogrund G17).

- Jestvujúci povrch prebrúsený a očistený.

V hygienickej miestnosti sa po prevedení búracích prác, prebrúsení a očistení jestvujúcej podlahy povrch opatrí penetračným náterom napr. Nibogrund G17 a nechá sa 12 hodín vytuhnúť. Následne sa povrch vyrovná samonivelizačnou hmotou napr. Niboplan S v hrúbke 3 až 8 mm (podľa nerovnosti povrchu). Na nivelizačnú hmotu sa nanesie pružná tesniaca stierka napr. Flexdicht proti beztlakovej vode v dvoch vrstvách, pričom sa vyvedie aj na stenu do výšky 150 mm nad podlahou. Medzi prvú a druhú vrstvu stierky sa vloží do styku podlahy a steny pružná páska napr. Dichtband 100 Special, pričom prestupy budú pretmelené pružným tmelom napr. SuperFix. Po zatuhnutí sa nalepí protišmyková keramická dlažba pružnou tenkovrstvovou maltou napr. Ardalith Flex. Škárovanie sa prevedie flexibilnou škárovacou maltou napr. Special Fuge. Škáru medzi dlažbou a obkladom, vrátane styku rôznych materiálov tmelíme pružným protiplesňovým tmelom Dura Clean.

P2 – podlaha v sprchovom kúte (všetky riešené kúpeľne – spolu 26) :

- Protišmyková keramická dlažba hr. 10 mm lepená k podkladu.

- Pružná tesniaca stierka v dvoch vrstvách vytiahnutá aj na stenu do výšky minimálne 150 mm (napr. Flexdicht). Styk

podlahy a steny opatriť pružnou páskou (napr. Dichtbant 100 Special) medzi prvú a druhú vrstvu stierky.

- Betónová mazanina C 25/30 hr. 150 až 175 mm vystužená sieťovinou 4/150/150 mm.

- Polystyrén hr. 50 mm (napr. Isover Extrud Styrodur 2800 C)..

- Jestvujúci povrch prebrúsený a očistený.

V mieste sprchového kúta sa po prevedení búracích prác, prebrúsení a očistení jestvujúcej podlahy zhotoví sokel z presných tvárnic Ytong klasik P2-500 rozmerov 100x249x59mm na tenkovrstvovú lepiacu maltu Ytong. Sokel bude kotvený do jestvujúceho muriva a stropnej konštrukcie. Znovu po očistení sa na jestvujúci povrch uloží polystyrén hrúbky 50 mm napr. Isover Extrud Styrodur 2800 C. Na polystyrén sa vyleje betónová mazanina z betónu C25/30 hrúbky 150 až 175 mm vystužená sieťovinou 4/150/150 mm, pričom mazanina bude vyspádovaná k podlahovému žľabu. Na betónovú mazaninu sa nanesie pružná tesniaca stierka napr. Flexdicht proti beztlakovej vode v dvoch vrstvách, pričom sa vyvedie aj na stenu do výšky 150 mm nad podlahou. Medzi prvú a druhú vrstvu stierky sa vloží do styku podlahy a steny pružná páska napr. Dichtband 100 Special, pričom prestupy budú pretmelené pružným tmelom napr. SuperFix. Po zatuhnutí sa nalepí protišmyková keramická dlažba pružnou tenkovrstvovou maltou napr. Ardalith Flex. Škárovanie sa prevedie flexibilnou škárovacou maltou napr. Special Fuge. Škáru medzi dlažbou a obkladom, vrátane styku rôznych materiálov tmelíme pružným protiplesňovým tmelom Dura Clean.

**3.2. Výpis povrchových úprav stien a stropov S1, S2, S2´, S3, S3´**

S1 – stena v kúpeľni výška 2400 mm (od 0 – 2400 mm, všetky riešené kúpeľne – spolu 26) :

- Keramický obklad na výšku 2400 mm lepený lepidlom napr. Ardalith Flex, škárovanie hmotou napr. Special Fuge.

- Pružná tesniaca stierka v dvoch vrstvách (napr. Flexdicht).

- Penetračný náter (napr. Grundfestiger).

- Lepiaca malta so sklotextilnou mriežkou.

- Jestvujúca omietka vrátane zásekov.

V hygienickej miestnosti sa po prevedení búracích prác, zoškrabaní jestvujúcej maľovky stien a stropu, prevedení zásekov do jestvujúcej omietky stien a stropu natiahne na jestvujúce murivo sklotextilná mriežka s lepiacou a výstužnou stierkou. Takto upravené murivo sa opatrí penetračným náterom napr. Grundfestiger. Následne sa na podklad nanesie pružná tesniaca stierka napr. Flexdicht proti beztlakovej vode v dvoch vrstvách. Po zatuhnutí sa nalepí keramický obklad na výšku 2400 mm pomocou pružného lepidla napr. Ardalith Flex. Škárovanie sa prevedie flexibilnou škárovacou maltou napr. Special Fuge. V sprchovom kúte bude zabudovaný sprchový záves zo 100% polyesteru s tyčovým držiakom.

S2 – stena v kúpeľni výška 650 mm (od 2400 – 3250 mm, kúpeľne na 1.NP – spolu 2) :

- Maľovka v dvoch vrstvách (napr. Primalex Fortissimo).

- Penetrácia (napr. Primalex univerzálna penetrácia).

- Ručne (prípadne strojovo) natiahnutá omietka hr. 8-10 mm (napr. Knauf MP 75).

- Penetračný náter (napr. Knauf Grundiermittel).

- Lepiaca malta so sklotextilnou mriežkou.

- Jestvujúca omietka vrátane zásekov.

S2´– stena v kúpeľni výška 200 mm (od 2400 – 2600 mm, kúpeľne na 2. – 4.NP – spolu 24) :

- Maľovka v dvoch vrstvách (napr. Primalex Fortissimo).

- Penetrácia (napr. Primalex univerzálna penetrácia).

- Ručne (prípadne strojovo) natiahnutá omietka hr. 8-10 mm (napr. Knauf MP 75).

- Penetračný náter (napr. Knauf Grundiermittel).

- Lepiaca malta so sklotextilnou mriežkou.

- Jestvujúca omietka vrátane zásekov.

S3 – strop v kúpeľni (kúpeľne na 1. a 2.NP – spolu 10) :

- Maľovka v dvoch vrstvách (napr. Primalex Fortissimo).

- Penetrácia (napr. Primalex univerzálna penetrácia).

- Ručne (prípadne strojovo) natiahnutá omietka hr. 8-10 mm (napr. Knauf MP 75).

- Penetračný náter (napr. Knauf Grundiermittel).

- Lepiaca malta so sklotextilnou mriežkou.

- Jestvujúca omietka vrátane zásekov.

V hygienickej miestnosti sa po prevedení búracích prác, zoškrabaní jestvujúcej maľovky stien a stropu, prevedení zásekov do jestvujúcej omietky stien a stropu natiahne na jestvujúce murivo sklotextilná mriežka s lepiacou a výstužnou stierkou. Takto upravené murivo sa opatrí penetračným náterom napr. Knauf Grundiermittel. Následne sa na podklad nanesie ručne , prípadne strojovo omietka hrúbky 8 až 10 mm napr. Knauf MP 75, ktorá sa napenetruje penetráciou napr. Primalex univerzálna penetrácia. Maľovka bude prevedená v dvoch vrstvách oteru vzdorným maliarskym náterom napr. Primalex Fortissimo.

S3´– strop v kúpeľni (kúpeľne na 3. a 4.NP – 16) :

- Maľovka v dvoch vrstvách (napr. Primalex Fortissimo).

- Penetrácia (napr. Primalex univerzálna penetrácia).

- Jestvujúca omietka očistená.

**4. Vplyv stavby na životné prostredie**

Stavba „Rekonštrukcia sprchových kútov študentského domova Ruža“ nebude mať negatívny vplyv na životné prostredie. Funkcia stavby je v danej lokalite v súlade s územným rozvojom mesta Ružomberok. Prevádzka stavebného objektu nebude mať záporný vplyv na životné prostredie.

**5. Požiadavky na BOZP**

Rekonštrukciu sprchových kútov je potrebné vykonávať v súlade s platnými bezpečnostnými predpismi najmä v zmysle zákona č. 124/2006 zo dňa 2.2.2006 o bezpečnosti a ochrane zdravia pri práci s platnosťou od 1.7.2006, Nariadenia vlády SR č. 396/2006 Z. z. o minimálnych bezpečnostných a zdravotných požiadavkách na stavenisko, Nariadenia vlády č. 392/2006 Z. z. o minimálnych bezpečnostných a zdravotných požiadavkách pri používaní pracovných prostriedkov, Vyhlášky MPSVaR SR č. 508/2009 Z. z. na zaistenie bezpečnosti a ochrany zdravia pri práci a bezpečnosti technických zariadení, Vyhlášky MPSVaR SR č. 147/2013 Z. z., ktorou sa ustanovujú podrobnosti na zaistenie bezpečnosti a ochrany zdravia pri stavebných prácach a prácach s nimi súvisiacich a podrobnosti o odbornej spôsobilosti na výkon niektorých pracovných činností, vrátane jej novely – Vyhlášky MPSVaR SR č. 46/2014 a Vyhlášky MPSVaR SR č. 100/2015.

Všeobecné požiadavky na bezpečnosť a ochranu zdravia pri práci :

- pracovníci výstavby musia byť pred nástupom preukázateľne zaškolení odborným pracovníkom BOZP

o bezpečnostných opatreniach súvisiacich s realizáciou stavby,

- dodržiavanie predpisov bezpečnosti a ochrany zdravia pri práci

- ochranné a bezpečnostné pomôcky pravidelne kontrolovať a udržiavať zariadenia v predpísanom stave,

- pracovné a ochranné pomôcky musia byť pripravené pred začatím práce,

- udržiavať poriadok na skládke materiálu a jej okolí,

- dodržiavať ustanovenia STN 34 1010, STN 34 0350, STN 34 3500 pri práci s elektrickými prístrojmi a zariadeniami.

Vypracoval : Ing. arch. Juraj Šrámek